钦定古今图书集成/理学汇编/文学典/第078卷 > 孙觌
## 钦定古今图书集成/理学汇编/文学典/第078卷 > 孙觌

按《桯史》：孙仲益觌《鸿庆集》《太平铭志》，一时文名猎猎
起，四方争辇金帛请，日至不暇给。今集中多云云，盖
谀墓之常不足咤。独有《武功大夫李公碑》列其间，乃
俨然一珰耳。亟称其高风绝识，自以不获见之为大
恨。言必称公，殊不怍于宋用臣之论谥也。其铭曰“靖
共一德，历践四朝，如砥柱立，不震不摇。”亦太侈云。余
在故府时，有同朝士为某人作行状，言者摘其事，以
为士大夫之不忍为，即日罢去，事颇相类。仲益盖幸
而不及于议也。

按《江西通志》：“觌，晋陵人。宣和间，以尚书郎参详贡举，
尝谪寓宜黄，久为合邓庾丞周执羔作《迁学》诸记，文词雄伟，有古作者风。”